**VABILO NA 1. NACIONALNI POHOD**

Podružnica Velenje v soboto, dne 6. 5. 2023, vabi na 1. nacionalni pohod v tem letu. Zbirno mesto je ob 9.30 uri v Vinski Gori pri cerkvi sv. Janeza Krstnika.
Ob prihodu bodo člani podružnice Velenje poskrbeli za dobrodošlico.

Ob 10.00 uri se bomo razdelili v dve skupini:

**Prva, lažja skupina** – z avtobusom se bomo odpeljali do zaselka Lopatnik. Z avtobusa bomo izstopili pri kmetiji VEDUNA. Lastnika ekološke kmetije sta Angleža. Kmetija ima 25 ležišč, ekološki vrt in naravni bazen. Na delavnice zdravega življenja, ki jih prirejajo skozi vso leto, prihajajo obiskovalci iz mnogih držav.

Nato se bomo podali na pol urno pot do Turistične kmetije Tuševo od koder je čudovit pogled na Šaleško in Savinjsko dolino, Kamniško Savinjske Alpe, Zasavsko hribovje … Pohodniki si bomo na kmetiji po zmerni ceni lahko privoščili kavo ali osvežilno pijačo. Povratek do avtobusa in farne cerkve po dogovoru.

**Druga, težja skupina** – po markirani poti se bomo podali na Vinskogorsko lepotico – Gonžarjevo peč, od koder je čudovit pogled na Vinsko Goro, Savinjsko dolino in Zasavsko hribovje. Po krajšem postanku bomo pot nadaljevali na Lopatnik in si ogledali še vse tisto kar si je ogledala prva skupina. Do cerkve se bomo vrnili po lokalni cesti mimo kmetije VEDUNA.

V Krstnikovem domu pri cerkvi bomo imeli ob 12. uri toplo malico in pijačo iz domačega kraja. Ogledali si bomo še farno cerkev in staro vaško središče.

***Dostop:*** *na avtocestnem izhodu Arja vas se odpeljete v smeri Velenja. Po dobrih desetih kilometrih v kraju Vinska Gora zavijate desno in po 50 m levo. Široka lokalna cesta vas bo vodila do farne cerkve.*

Društvo revmatikov krije rednim članom, ki so poravnali članarino za leto 2023, skupen strošek (10 EUR), dobrodošlica in malica s pijačo. Vsi drugi udeleženci pohoda boste ta strošek poravnali ob malici.

Prijavite se svoji vodji pohodništva ali vodji podružnice do petka, 28. aprila 2023.

Pohod bo ob vsakem vremenu!

Za vse dodatne informacije sem na voljo na tel. 041 753 402 ali e-pošti: franc.spegel@gmail.com

Lepo pozdravljeni in prisrčno vabljeni!

Vodja podružnice Velenje: Organizator pohoda:

Peter Geršak Franc Špegel

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*